— Ваенны камісарыят з’яўляецца мясцовым органам ваеннага кіравання, які праводзіць улікова-прызыўную і ваенна-мабілізацыйную работу, а таксама здзяйсняе падрыхтоўку органаў кіравання Тэрытарыяльнай абароны. Гэта значыць акрамя прызыву на тэрміновую ваенную службу і службу ў рэзерве мы адказныя за апавяшчэнне, збор і пастаўку мабілізацыйных рэсурсаў у войска. А таму вучэнні, заняткі па баявой гатоўнасці з удзелам ваеннага камісарыяту праводзяцца рэгулярна, апошні раз яны прайшлі ў студзені 2017 года і засведчылі высокі ўзровень падрыхтоўкі.